*Проект*

**Д О Г О В О Р**

Днес, …………….2019 г., в гр. Карнобат на основание чл. 194, ал. 1 от ЗОП, във връзка с отразени резултати в протокол от …………………….. г. на комисия, назначена със Заповед № ……………………… г., за класиране на участниците и определяне на изпълнител на обществена поръчка с предмет: „Доставка на апарат за хемодиализа за нуждите на отделение по Хемодиализа към МБАЛ – Карнобат ЕООД”, се сключи настоящият договор между:

**„МБАЛ КАРНОБАТ” ЕООД,** със седалище и адрес на управление: гр. Карнобат, ул. “Стара планина” № 180, ЕИК BG102612100, представлявано от д-р Николай Михайлбов Колибаров, в качеството му на Управител, наричан по-долу **ВЪЗЛОЖИТЕЛ**

от една страна и от друга страна:

**………………………….........……………………..** , ЕИК:………………………,Ин. по ДДС:………………………………, със седалище гр. ………………… ул………………….., представлявано от ……………………………………….. ЕГН…………………., наричано **ИЗПЪЛНИТЕЛ**

като страните се споразумяха за следното:

**Предмет на договора**

**Чл. 1. Възложителят** възлага, а **Изпълнителят** приема да извърши срещу следното: Доставка, въвеждане в експлоатация и гаранционна поддръжка на апарат за хемодиализа ..................................................................**,** наричан по-долу за краткост „апаратура”

**Чл. 2.** Изпълнителят запазва правото на собственост върху апаратурата до окончателното изплащане на продажната й цена от Възложителя.

**Цена и плащания**

**Чл. 3.** Цена на Апаратурата е:

 …………………......…….. ..лв (словом:……………………………..лв ) **без ДДС / .................................. лв с ДДС.**

**Чл. 4.** /1/ Цената по чл. 3 се изплаща от Възложителя на **Изпълнителя** както следва:

* Авансово плащане Първоначална вноска – 25 % от общата стойност на доставката, платима в момента на извършването;
* Останалите 75 % - разсрочено до …………. месеца /съгласно ценовата оферта на Изпълнителя/.

/2/ Периода за разсроченото изплащане на цената на апарата не може да бъде променян едностранното от Изпълнителя.

**Чл. 5.** Плащането се извършва в български левове, по банков път, като плащанията ще се считат за извършени в деня на постъпване на съответните суми по банковата сметка на Изпълнителя.

Банковите сметки на Изпълнителя са:

………………………………………………………………………….............

**Доставка**

**Чл. 6.** Изпълнителят доставя Апаратурата в седалището на Възложителя в срок до ……………….. дни (съгласно техническото предложение на Изпълнителя) след авансовото плащане.

**Чл. 7.** При доставката на Апаратурата Изпълнителят извършва въвеждане в експлоатация/тест и провежда инструктаж на персонала за работа с нея.

**Чл. 8.** Изпълнителят предава Апаратурата на Възложителя с двустранен приемо-предавателен протокол, подписан лично от Възложителя, от законния му представител или от пълномощник. В протокола се вписва и извършването на действията по чл. 7.

**Преминаване на риска**

**Чл. 9.** С подписване на протокола по чл. 8 за предаване на Апаратурата рискът от повреждане, погиване или изгубване на държането (вкл. кражба, грабеж или отнемане с акт на компетентен държавен орган) преминава върху Възложителя. Върху Възложителя преминават и всички рискове, свързани с неправилната или недобросъвестна експлоатация на Апаратурата.

**Чл. 10.** Никакъв случай на повреда, погиване, изгубване на държането или ограничаване на възможността на Възложителя да ползва Апаратурата не го освобождават от задължението за изплащане на продажната цена съгласно този договор.

**Прехвърляне на собствеността**

**Чл. 11.** Правото на собственост върху Апаратурата преминава върху Възложителя в деня на окончателното изплащане на продажната цена.

**Задължения на Изпълнителя**

**Чл. 12.** Изпълнителят се задължава:

а) да достави Апаратурата в договорения срок;

б) да предаде Апаратурата на Възложителя в изправно състояние и пълна комплектност;

в) да осигури гаранционен сервиз на Апаратурата за срок от………….. месеца (съгласно техническата оферта на Изпълнителя, но не по-кратък от 12 месеца)

**Задължения на Възложителя**

**Чл. 13.** Възложителят се задължава да заплати цената на Апаратурата в размера и в сроковете по чл. 3 и чл. 4 от настоящия договор.

**Чл. 14.** До придобиването на собственост върху Апаратурата Възложителят се задължава:

а) да обяви писмено на Изпълнителя адреса, на който ще съхранява и ползва Апаратурата, както и да го уведомява писмено за всяка промяна на този адрес;

б) да пази Апаратурата с грижата на добър стопанин и да я експлоатира само съгласно предназначението й и гаранционните условия на Изпълнителя;

в) да не преотстъпва държането върху Апаратурата на трети лица без предварителното писмено съгласие на Изпълнителя;

г) да уведомява Изпълнителя за всички повреди и посегателства върху Апаратурата;

д) да уведомява всички лица, предявяващи претенции към Апаратурата, за правото на собственост на **Изпълнителя** върху нея;

е) да предоставя на Изпълнителя достъп до Апаратурата за контрол върху нейната наличност и правилна експлоатация.

**Прекратяване на договора. Санкции**

**Чл. 15.** Действието на договора може да бъде прекратено:

а) по взаимно писмено съгласие на страните;

б) едностранно, в случай на виновно неизпълнение на договорни задължения от една от страните, с писмено предизвестие от изправната страна, в което на неизправната страна се дава 10 дневен срок за преустановяване на нарушението и поправяне на вредите от него.

**Чл. 16.** Възложителят има право да прекрати договора в случай на забавяне на доставката на апаратурата с повече от 10 дни, след изтичането на срока по чл. 6.

**Чл. 17.** Изпълнителят дължи връщане на получената авансовата вноска, както и неустойка в размер на 0.1% от постъпилите плащания за апаратурата за всеки ден закъснение, но не повече от 3 %. За забава след този срок Изпълнителят дължи законната лихва.

**Чл. 18.** Изпълнителят има право да прекрати договора:

а) при неизпълнение на задължения на Възложителя по чл. 13 и 14 от договора;

б) при прекратяване на търговската дейност на Възложителя, в случай на изпадането му в неплатежеспособност или в свръхзадълженост, при откриване за него на производство за ликвидация или по несъстоятелност.

**Чл. 19**. В случай на неизпълнение, което е основание за прекратяване на договора, Изпълнителят има право с писмено уведомление да направи цялото си парично вземане предсрочно изискуемо и да поиска Апаратурата да му бъде върната от Възложителя.

**Чл. 20.** За забавено плащане Възложителят дължи неустойка в размер на 0.1% на ден от дължимата сума, но не повече от 3%. За забава след този срок Възложителят дължи законната лихва.

**Чл. 21.** Платените от Възложителят вноски по разсроченото плащане до датата на прекратяване на договора не подлежат на връщане, а ако не са платени се дължат заедно с уговорената неустойка.

**Чл. 22.** Възложителят се задължава незабавно след получаването на искане по чл. 19 или след датата на разваляне на договора да върне Апаратурата на Изпълнителя, окомплектована и в изправно състояние, с изключение на обикновената й амортизация за срока на ползването й от Възложителя.

**Чл. 23.** Ако Възложителят не върне Апаратурата, Изпълнителят има право да пристъпи към принудителното й отнемане или да събере нейната равностойност в друго имущество чрез съдебен изпълнител, както и да сезира полицията и прокуратурата.

**Чл. 24.** При неизпълнение на задължението по чл. 22 Възложителят дължи на Изпълнителя неустойка в размер на 10% от продажната цена на Апаратурата.

**Заключителни разпоредби**

**Чл. 25.** Договорът влиза в сила от датата на подписването му от двете страни.

**Чл. 26.** При промяна на адресите, банковите им сметки или регистрацията по ДДС, страните са длъжни незабавно да се уведомяват взаимно в писмена форма.

**Чл. 27.** Всички съобщения във връзка с този договор ще се изпращат до страните на адресите им, посочени в този договор. Страна, променила адреса си без да уведоми за това, ще се счита за получила съобщенията, изпратени й на последния обявен от нея адрес.

Този договор се подписва в два еднообразни екземпляра - по един за всяка една от страните.

**ПРИЛОЖЕНИЯ**:

1. Приложение № 1 – Tехническа спецификация на Апаратурата;
2. Приложение № 2 – Ценова оферта

ЗА ВЪЗЛОЖИТЕЛЯ: ......……….. ЗА ИЗПЪЛНИТЕЛЯ: ......................

 ………………… ……………………….